**NOTA INFORMATIVĂ**

**la proiectul hotărârii Guvernului pentru aprobarea Regulamentului**

**privind procedura de efectuare a misiunilor transfrontaliere cu ambulanțele Serviciului mobil de urgență, reanimare și descarcerare (SMURD)**

|  |
| --- |
| * + - 1. **Denumirea autorului și, după caz, a participanților la elaborarea proiectului**
 |
|  Proiectul hotărârii Guvernului pentru aprobarea Regulamentului privind procedura de efectuare a misiunilor transfrontaliere cu ambulanțele Serviciului mobil de urgență, reanimare și descarcerare (SMURD), este elaborat de Ministerul Afacerilor Interne. |
| **2. Condițiile ce au impus elaborarea proiectului de act normativ și finalitățile urmărite** |
| **Elaborarea proiectului are ca scop stabilirea cadrului normativ privind procedura** de efectuare a misiunilor speciale internaționale de transportare a persoanelor aflate în dificultate cu ambulanțele Serviciului mobil de urgență, reanimare și descarcerare (în continuare ambulanțele - SMURD) din cadrul Inspectoratului General pentru Situații de Urgență (în continuare - IGSU).**Astfel, în temeiul art.6 alin.(5) din Legea Inspectoratului General pentru Situații de Urgență nr.93/2007, cât și pct.10 subpct.7) lit. e) din Regulamentul cu privire la organizarea și funcționarea Inspectoratului General pentru Situații de Urgență, aprobat prin Hotărârea Guvernului nr.137/2019, IGSU cooperează și intervine în comun cu forțele și mijloacele aparținând altui stat, în cazul urgențelor medicale transfrontaliere și/sau transnaționale, în scopul salvării, acordării de asistență medicală de urgență și efectuării transportului pacientului/pacienților ale cărui/căror viață și sănătate sunt puse în pericol, indiferent de cetățenie sau naționalitate.****În temeiul prevederilor normative citate, instituția este implicată în misiuni** speciale transfrontaliere cu ambulanțele SMURD la efectuarea transportului de pacienți în cazurile unor urgențe medicale. **Aceste misiuni sunt realizate cu echipele de paramedici și autospecialele din cadrul IGSU.** **În acest sens, se precizează faptul că, beneficiarii serviciilor prestate enunțate sunt pacienții, viața și sănătatea cărora sunt puse în pericol, indiferent de cetățenie sau naționalitate, pacienții victime ale accidentelor/incidentelor rutiere, turistice sau de muncă produse în afara hotarelor țării, pacienții care nu dispun de asigurare medicală și care provin din categorii sociale cu venituri medii, cât și cazurile de pacienți în care salvarea vieții acestora depinde de tratament primit într-un alt stat.** **Actualmente, actele normative existente atribuite competențelor Ministerului Sănătății nu reglementează ca ambulanțele Centrului Național de Asistență Medicală Urgentă Prespitalicească sau al Serviciului republican AVIASAN să execute misiuni transfrontaliere. Conform competențelor, desfășurarea activităților acestora este stabilită în limitele teritoriului** Republicii Moldova. Aceleași prevederi se răsfrâng și asupra personalului medical, care, în lipsa reglementărilor normative sau cel puțin în baza unor protocoale de colaborare, nu pot suplini ambulanțele SMURD pentru efectuarea transportului de pacienți în cazurile unor urgențe medicale transfrontaliere.**Misiunile speciale internaționale sunt realizate de SMURD, în temeiul demersurilor parvenite preponderent din partea Ministerului Sănătății, cât și a cetățenilor**, în scopul acordării asistenței medicale de urgență și efectuării transportului pacienților.În Republica Moldova, ca alternativă a misiunilor desfășurate de SMURD, există și **servicii de asistență medicală privată** care prestează servicii medicale contra plată, inclusiv și servicii complete de transportări medicale în străinătate, cât și repatrierea în țară a pacienților. Însă, în contextul tarifelor ridicate, solicitanții refuză contractarea acestora motivând lipsa resurselor financiare.**Se accentuează că, misiunile** speciale internaționale cu ambulanțele SMURD **efectuate cu echipele de paramedici și cu autospecialele din cadrul subdiviziunilor din subordine ale IGSU se realizează preponderent pe seama și din contul instituției, în lipsa reglementărilor normative procedurale de specialitate stabilite și a unui buget determinat.** **Cauza principală fiind constituie lipsa actelor normative în care să fie reglementate aspectele procedurii** de efectuare a transportului pacienților **în cazul** urgențelor medicale transfrontaliere. Prin urmare, aceste discrepanțe **creează inclusiv și deficiențe financiare, deoarece, cheltuieli pentru astfel de misiuni nu sunt prevăzute în bugetul instituției.****Potrivit datelor statistice, de la lansarea proiectului SMURD în Republica Moldova și până în prezent, în perioada anilor 2014 - 2022, IGSU a efectuat 49 astfel de misiuni** speciale internaționale cu ambulanțele SMURD **(2015 - 5 misiuni; 2016 - 2 misiuni; 2017 - 3 misiuni; 2018 - 10 misiuni; 2019 - 10 misiuni; 2020 - 7 misiuni; 2021 - 7 misiuni, 2022 - 5 misiuni).** **Majoritatea misiunilor până în prezent au constituit cazuri singulare (un singur pacient/victimă etc.) de transportare** la tratament în străinătate, fie aduși de acolo. Totodată, au fost executate și misiuni în cazurile unor accidente în transport cu victime multiple, produse în afara hotarelor Republicii Moldova (**2014** - accident rutier (autocar), Ucraina-Donețk, 21 victime (5 morți), 16 victime transportate; **2014** - accident feroviar Federația Rusă - Moscova, 26 victime (6 morți), 40 transportate/însoțite, **2015** - accident rutier (microbus), Federația Rusă - Naro-Fominsk, 5 victime, 3 transportate/însoțite; **2015 -** accident rutier (automobil) Bulgaria – Varna, 4 victime (1 mort), 3 victime transportate; **2015 -** accident rutier (autocar), România-Brăila, 34 victime (3 morți), 31 victime transportate/însoțite; **2017** - accident rutier (autocar) Ucraina - Cernăuți, 56 victime, 3 victime transportate; **2017 -** accident rutier (automobil) Federația Rusă - Kaluga, 3 victime (2 morți), 1 victimă transportată/însoțită; **2017** - accident rutier (micro-bus) Federația Rusă - Kaluga, 12 victime (6 morți), 5 victime transportate/însoțite; **2018-**  accident rutier (autocar) România - Vrancea, 13 victime (1 mort), 1 victimă transportată; **2019 -** accident rutier (microbus) Ucraina - Vinița, 12 victime, (3 morți) 2 victime transportate; **2019** - accident rutier (microbus) România - Oradea, 8 victime (2 morți), 2 victime transportate).În situațiile singulare (un singur pacient/victimă etc.), rudele pacienților/victimelor, în unele cazuri, au fost cointeresate și predispuse să suporte costurile de deplasare, prin achitarea contravalorii combustibilului consumat și, după caz, a costurilor privind necesitățile de cazare sau de diurnă pentru echipele de intervenție.Însă, odată cu perceperea spectrului dat de costuri, predomină riscul suspiciunilor autorităților de competență privitor la deciziile arbitrare favorabile în funcție de interese. În acest context, se menționează că echipele de prim ajutor calificat SMURD din cadrul subdiviziunilor de intervenție ale IGSU nu pot oferi suport autonom în prestarea serviciilor medicale de transport asistat internațional pentru cazurile singulare (un singur pacient/victimă etc.) contra cost, servicii care ușor ar putea fi echivalate celor **de asistență medicală privată**.**În baza analizelor efectuate a misiunilor desfășurate s-a constatat că, în cadrul acestora au fost utilizate în aproximativ 45 de cazuri unitățile speciale de transport medical de tip B2 - Echipajul de prim ajutor (EPA) sau C1 - Terapie intensivă mobilă (TIM) din dotarea subdiviziunilor Inspectoratului General pentru Situații de Urgență. În cadrul acestor misiuni au fost transportați și asistați 70 de pacienți** în situații medicale de urgență **cu un număr de efectiv de aproximativ 96 de angajați din cadrul IGSU. Toate misiunile** speciale transfrontaliere **s-au soldat cu succes, fără a înregistra pierderi de vieți omenești. În cadrul misiunilor, de către echipajele SMURD au fost parcurși aproximativ 50000 km în spațiul european. Cele mai multe intervenții au fost desfășurate în statele vecine România și Ucraina. Cele mai îndepărtate, în țări precum: Germania (Landstuhl); Italia (Brescia, Bologna); Grecia (Atena); Muntenegru (Bar); Ungaria (Matesralka) și Federația Rusă (Kaluga).** **Se precizează că, lipsa reglementării normative a procesului de desfășurare a misiunilor relatate, scoate la iveală capacitatea redusă de planificare oportună, de interoperabilitate şi de acționare rapidă a IGSU, precum şi identificarea mijloacelor financiare necesare.** Pentru reglementarea și standardizarea implicării echipelor de paramedici cu ambulanțele **SMURD** din dotarea IGSU, cât și pentru sporirea procedurilor legal aplicabile în procesul de efectuare a **misiunilor** speciale internaționale**, se consideră oportună aprobarea proiectului actului normativ elaborat.**Este de menționat că, în lipsa bazei normative, la moment cheltuielile pentru participarea personalului paramedical cu ambulanțele SMURD din cadrul IGSU la misiuni speciale internaționale, precum și după caz pentru achiziționarea preparatelor și consumabilelor medicale necesare, nu sunt prevăzute în bugetul entității. **În acest sens, se mai precizează faptul că, profilul solicitărilor pasibile ar fi doar cazurile în situația unor incidente cu victime multiple produse în urma unor împrejurări independente de voința lor în afara hotarelor țării, și în care viața și sănătatea cetățenilor depinde de tratamentul primit în țara de origine.**Impactul social se va resimți la nivelul cetățenilor Republicii Moldova, a străinilor cu drept de ședere pe teritoriul Republicii Moldova, apatrizilor recunoscuți de către autoritățile competente și beneficiarilor de protecție internațională acordată pe teritoriul Republicii Moldova, întrucât implementarea proiectului constă în **asigurarea dreptului la ocrotirea sănătății. Respectiv pentru a asigura îndeplinirea obligației fundamentale a statului de a garanta accesul la asistența medicală necesară** prin executarea calitativă a misiunilor speciale internaționale**.**Totodată, implementareaproiectului de hotărâre a Guvernului va diminua riscurile **conflictelor de competență interministerială, dublări și suprapuneri de măsuri întreprinse care, la moment blochează și tergiversează operaționalitatea acțiunilor propriu zise de executare a misiunilor cât mai urgente, rezultatul cărora creează și deficiențe financiare care nu sunt prevăzute în bugetele proprii**. |
| **3. Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene** |
|  Prezentul proiect nu are ca scop armonizarea legislației naționale cu legislația Uniunii Europene. |
| **4. Principalele prevederi ale proiectului şi evidențierea elementelor noi** |
| Proiectul hotărârii Guvernului reglementează aprobarea Regulamentului privind procedura de efectuare a misiunilor transfrontaliere cu ambulanțele Serviciului mobil de urgență reanimare și descarcerare (SMURD), stabilește mecanismul desfășurării misiunilor speciale internaționale cu ambulanțele SMURD, prin ieșirea și intrarea în Republica Moldova în cazul urgențelor medicale transfrontaliere, în scopul salvării, acordării asistenței și efectuării transportului victimelor, indiferent de cetățenie sau naționalitate, ale cărui/căror viață și sănătate sunt puse în pericol.Astfel, Regulamentul conține patru capitole în care se stabilesc primordial c**riteriile de efectuare a** **misiunilor transfrontaliere cu ambulanțele SMURD, modalitatea desfășurării misiunilor speciale internaționale, organizarea și atribuțiile în realizarea misiunilor transfrontaliere precum şi alte aspecte nesecare.** |
| **5. Fundamentarea economico-financiară** |
| Pentru implementarea proiectului este nevoie de alocarea către Inspectoratul General pentru Situații de Urgență al Ministerului Afacerilor Interne a mijloacelor financiare suplimentare din contul bugetului de stat pentru executarea **misiunilor transfrontaliere** cu ambulanțele SMURD în sumă de **595900 lei**.Conform datelor statistice, Inspectoratul a efectuat misiuni transfrontaliere cu ambulanțele Serviciului mobil de urgență, reanimare și descarcerare începând cu anul 2015 de la 5 cazuri la 10 cazuri în ultimii 3 ani, destinațiile fiind România, Ucraina, Rusia, Italia, Germania, etc.**Calculul unei misiuni 59590 lei**Inclusiv:**Carburanți 23090 lei**Drumul tur-retur (ex. Kaluga, Rusia) 2800 kmAmbulanța de tip C cu tracțiune 4\*2 pe șasiu VW Crafter2800 km x 16 litri/100 km, motorină x 31,0 lei (mediu) = 13976 leiAuto de însoțire 4x42800 km x 10,5 litri/100 km, motorină x 31,0 lei (mediu) = 9113 lei**Carte verde, taxe drumuri 4000 lei**2000 lei x 2 auto = 4000 lei**Diurna 17500 lei**5 persoane x 5 zile x 35 euro x 20 lei/euro = 17500 lei**Cazarea 15000 lei**5 persoane x 3 zile x 50 euro x 20 lei/euro = 15.000 lei**Suma minimă anuală (aproximativ 10 intervenții x 59590 lei) 595900 lei** |
| **6. Modul de încorporare a actului în cadrul normativ în vigoare** |
| Proiectul elaborat se încadrează în cadrul normativ în vigoare, iar promovarea acestuia și eventuala sa aprobare nu va genera amendarea altor acte normative. |
| **7. Avizarea şi consultarea publică a proiectului** |
| În scopul respectării prevederilor Legii nr. 239/2008 privind transparența în procesul decizional, anunțul privind inițierea procesului de elaborare a proiectului hotărârii Guvernului pentru aprobarea Regulamentului privind procedura de efectuare a misiunilor transfrontaliere cu ambulanțele Serviciului mobil de urgență, reanimare și descarcerare (SMURD), este plasat pe pagina-web oficială a Ministerului Afacerilor Interne, în directoriul Transparența/Consultări publice/Inițierea elaborării actelor normative. |
| **8. Constatările expertizei anticorupţie** |
| *Se va completa*  |
| **9. Constatările expertizei de compatibilitate**  |
| **-** |
| **10. Constatările expertizei juridice**  |
| *Se va completa* |
| **11. Constatările altor expertize**  |
| **-** |

**Secretar general al ministerului Serghei DIACONU**